kardosdrur/scandi-wiki huggingface dataset:
Helmuth Grevenkop-Castenskiold

Hans Schack Helmuth Grevenkop-Castenskiold (18. marts 1838 på Hagestedgård ved Holbæk – 29. maj 1913 i København) var en dansk godsejer, far til Jørgen Adolph Grevenkop-Castenskiold.

Han var søn af landstingsmand Jørgen Grevenkop-Castenskiold, gik på Sorø Akademi fra 1849 til 1854 og var sekondløjtnant af reserven i Gardehusarregimentet 1861-64 og fik senere karakter af ritmester. 1874 arvede han Store og Lille Frederikslund i Sorø Amt. Han blev kammerjunker 1866, hofjægermester 1880, Ridder af Dannebrog 1900 og kammerherre 1907. Han bar også Æreslegionen og Frelserordenen.

Han blev gift 3. oktober 1862 i Garnisons Kirke med Louise Frederikke Franciska Brockdorff (29. februar 1840 i København - 25. november 1910 på Store Frederikslund), datter af Frederik Adolph Schack von Brockdorff (1810-1859) og Caroline Augusta Dannemand (1812-1844).

Han er begravet på Sorterup Kirkegård.

Han er gengivet i fotografier af Kittendorff & Aagaard og Hansen & Weller og i et ovalt portrætmaleri.

Kilder 
 Opslag i Soranerbiografien 

Personer i Kraks Blå Bog (afdøde)
Helmuth
Godsejere fra Danmark
Kavaleriofficerer fra Danmark
Riddere af Dannebrog
Hofjægermestre fra Danmark
Kammerherrer fra Danmark
Danskere i 1800-tallet
Danskere i 1900-tallet
E.A.R

E.A.R (forkortelse af Eternally Amplified Restlessness) er det syvende studiealbum fra den danske rockgruppe Kashmir, der udkom den 18. marts 2013 på Columbia Records og Sony Music. Første single, "Seraphina" havde premiere på P3 den 27. januar 2013, og udkom dagen efter til download. I samme uge blev den valgt til P3s Uundgåelige. Sangen handler ifølge forsanger Kasper Eistrup om afsked, "Det handler faktisk ikke så direkte om død, det handler mere om de ting, man siger farvel til i livet. De kærlighedsforhold, de familiære relationer, som alle mennesker på et eller andet tidspunkt kommer til at sige farvel til", mens Henrik Lindstrand beskriver sangen som "et intuitivt og psykedelisk soulnummer". E.A.R blev bandets fjerde nummer ét-album på album-hitlisten. I maj 2013 modtog albummet guld for 10.000 solgte eksemplarer. E.A.R var det 30. mest solgte album i 2013.

Om "Seraphina" og albummet fortæller Henrik Lindstrand:

"Purple Heart" blev sendt til radiostationerne som albummets anden single den 29. april 2013. Den 10. juli udkom en musikvideo instrueret af Kasper Eistrup på YouTube. I september 2013 blev "Peace in the Heart" udsendt som tredje single.

Piece 12 
Piece 12 er navnet på kommende dokumentarfilm instrueret af Robert Lund. Fem små klip herfra er blevet vist på Kashmirs officielle Facebook-side. Hvert klip fortæller om fem forskellige sange fra albummet. Mere præcist er det sangene "Blood Beech", "Peace in the Heart", "This Love, This Love", "E.A.R" og "Purple Heart", som bandmedlemmerne har valgt at sætte ord på i de cirka tre minutter lange videoklip.

Spor

Referencer

Eksterne henvisninger 
 

Album fra 2013
Kashmir-album
Jørgen Adolph Grevenkop-Castenskiold

Jørgen Adolph Grevenkop-Castenskiold (30. april 1868 på Lille Frederikslund – 8. december 1941 sammesteds) var en dansk godsejer, far til Erik Wilhelm Grevenkop-Castenskiold.

Han var søn af kammerherre Helmuth Grevenkop-Castenskiold. 1913 arvede han Store og Lille Frederikslund i Sorø Amt. Han blev kammerjunker og hofjægermester.

Han blev gift 3. september 1908 i Paris med Olga Magnus (24. oktober 1883 - 4. april 1978), datter af  	Croomard Magnus og Caroline Christine Gran.

Kilder 
 Danmarks Adels Aarbog 1957.

Jørgen Adolph
Godsejere fra Danmark
Hofjægermestre fra Danmark
Danskere i 1800-tallet
Danskere i 1900-tallet
Caspar Holten Grevencop-Castenschiold

Caspar Holten Grevencop-Castenschiold, født Castenchiold (2. juni 1780 på Hørbygård – 13. februar 1854 på Store Frederikslund) var en dansk godsejer og kammerherre, far til Jørgen og Melchior Grevenkop-Castenskiold.

Han var søn af Jørgen Frederik Castenschiold og blev 1797 student, 1801 premierløjtnant i Søndre sjællandske Landeværnsregiment med kaptajns karakter, 1802 cand. jur., 1804 kompagnichef ved Søndre sjællandske Landeværnsregiment, 1808 kompagnichef ved Danske Artilleribataljon, fik 1810 afsked og blev 1811 karakteriseret major. 1813 arvede han Store og Lille Frederikslund og Hørbygård og købte 1825 Hagestedgård.

Han fik 5. maj 1826 patent at føre sin morfaders navn og våben og kalde sig Grevencop-Castenschiold og blev samme år kammerherre, blev 1834 stænderdeputeret, 1839 karakteriseret oberstløjtnant og 28. juli 1840 Ridder af Dannebrog.

26. maj 1803 ægtede han i Garnisons Kirke Jacobine Severine Magens (4. juli 1786 på St. Thomas - 29. april 1812 på Store Frederikslund), datter af kammerråd Johannes Magens og Else Margrethe Schmidt.

Kilder 
Danske Jurister 1736-1936.
Danmarks Adels Aarbog 1943.

Caspar Holten
Riddere af Dannebrog
Godsejere fra Danmark
Danskere i 1800-tallet
Kammerherrer fra Danmark
Officerer fra Danmark
Stænderdeputerede fra Østifterne
Jurister fra Danmark
Reidar Astås

Reidar Astås (født 17. december 1930 i Bergen, død 13. januar 2013) var en norsk teolog, filolog og faglitterær forfatter. Astås boede i Tønsberg siden starten af 1960'erne. Han underviste på lærerskolen (senere Høgskolen i Vestfold) i norsk og kristendom fra 1961 til 1995. I 1986 modtog han en doktorgraden med afhandlingen Et bibelverk fra middelalderen – studier i Stjórn. Han havde beskæftiget sig med værket det meste af sit liv, og i 2009 genudgav Riksarkivet værket med Astås noter og kommentarer. I tillæg har han udgivet en række lærebøger i kristendom og kirkehistorie til brug på højskolen og universitet, hvoraf flere af disse er blevet genudgivet i flere oplag.

Bibliografi 
 Stjórn – tekst etter håndskriftene 2009 
 Barndommens eventyrland? Duun: «I eventyre» som kilde 
 Bibelkunnskap Bind 2: Det skjedde 1994 
 Bibelkunnskap Bind 1: Herren sa 1994 
 Kirke i vekst og virke. Allmenn og norsk kirkehistorie 1994 
 An Old Norse biblical compilation – studies in Stjórn 1991 
 Stjórn – Nytt lys over våre eldste bibeloversettelser 1990 
 Kirkelig/skolastisk terminologi i et morsmålsverk fra middelalderen 1989 
 Kirkehistorie 1980 
 Og det skjedde... Bibelkunnskap 2 1977 
 Kristendommen kjem til Noreg. Kirkehistorie for grunnskolen, 4-6. klasse Udgivet sammen med P.K.Bakken og V.Jørgensen. Oversat til nynorsk af Ingrid Runde Huus. 1975

Eksterne henvisninger 

 Reidar Astås 80 år. Fødselsdagsomtale i Aftenposten Kultur 17. december 2010, side 16 
 Jon Olav Skålid: Reidar Astås med revidert nettutgave av sin doktoravhandling 
 Publikationer af Reidar Astås i BIBSYS 

Personer fra Tønsberg
Faglitterære forfattere fra Norge
Teologer fra Norge
Filologer fra Norge
Norsksprogede forfattere fra Norge
Rydhave (Vinderup)

Rydhave er fra år 1314. Den hvidkalkede herregård ligger mellem Holstebro og Skive tæt på Vinderup gemt i en af Danmarks vestligste bøgeskove. Tårnet og de fire fløje lukker sig om en lille brolagt gårdsplads. Rydhave hører i dag til et af de bedst bevarede minder i Vestjylland fra middelalderen. De første dokumenter om Rydhave er fra 1377, da Albert Andersen Eberstein og hans farbror, Henrik 
Albertsen, nævnes at have pantsat gården til Hr. Aage Hethesen Puder.

Hovedbygningen 
Hovedbygningen er til dels omgivet af grave, der består af fire fløje med kamgavle og ved hovedfløjen et højt ottekantet tårn med spir. De tre fløje er med kældre, den ene fløj er opført i midten af det 19. århundrede, mens de andre stammer fra slutningen af det 16. og midten af 17. århundrede. Mellem tårnet og den ene fløj er en muret portbue, der lukker for borggården. Ladebygningerne er fra 1850.

Nuværende brug 
Rydhave blev i 2017 renoveret, anvendes til Bed&Breakfast og udlejning til virksomheder og private. Virksomhederne kan afholde konferencer, møder og teambuilding, mens private kan afholde bryllup, barnedåb, konfirmation etc.

Ejere 
 omkring 1300 - Albert Andersen Eberstein og Henrik Albertsen
 ???? - Axel Nielsen Rosenkrantz (17. marts 1472 - 4. februar 1551) 
 1551 - Niels Axelsen Rosenkrantz (29. september 1505 - 1581, søn af Axel Nielsen Rosenkrantz)
 1581 - Timme Rosenkrantz (ca. 1540 - 11. oktober 1592)
 1592 - Birgitte Rosenkrantz
 1606 - Anne Nielsdatter Kaas (datter af Birgitte Rosenkrantz)
 1615 - Anna Nielsdatter Lykke (2. november 1568 - 20. marts 1645) Claus Maltesen Sehesteds enke køber Rydhave
 1645 - Malte Clausen Sehested (søn af Anna Nielsdatter Lykke)
 1661 - Margrethe Reedtz (enke efter Malte Clausen Sehested)
 1693 - Frederik Sehested (søn af Margrethe Reedtz)
 1726 - Birgitte Sophie Sehested (enke af Frederik Sehested, død i 1755)
 1753 - Jens Sehested (1710 - 1773, oberstløjtnant og søn af Birgitte Sophie Sehested)
 1773 - Elisabeth Birgitte Sehested (1727 - 1855, enke efter Jens Sehested og gift med Frederik von Numsen i 1775)
 1783 - Niels Sehested (1756 - 1821)
 1825 - Niels Sehesteds kreditorer solgte den 1825 til Viborg Stiftsamt for 6100 Rd.
 1828 - Henning Peter Bracht for 11.000 Rd.
 1856 - Karl Vilhelm August Christensen for 75.000 Rd.
 1858 - Lensgreve dr. fil. Raben (-1875) for 100.000 Rd.
 1872 - Hofjægermester og greve Frederik Vilhelm Steen Danneskiold-Samsøe
 1895 - Eugenie Frederikke Charlotte Clara Danneskiold-Samsøe (gift med Frederik V.S. Danneskiold-Samsøe)
 1910 - Udstykket 
 ? - fru Jo Jacobsen
 1923 - rentier O. Skibild, Ringkøbing
 senest 1948 - brødrene Kr. Elmholdt og Svenning Elmholdt
 1956 - Hovedbygning og park blev erhvervet af efterskolen Rydhave Slots Efterskole

Referencer

Eksterne henvisninger 
 runeberg.org/trap
 Rydhave Slots Efterskole

Herregårde i Ringkøbing Amt
Fredede bygninger, konstruktioner og anlæg i Holstebro Kommune
Vanguard (skib)

Royal Navy har haft 11 skibe med navnet Vanguard. Navnet betyder "fortrop".

 Galleonen HMS Vanguard: Søsat 1586 med 31 kanoner, og ombygget to gange inden ophugningen i 1630. Dele af skibet blev genbrugt i den næste Vanguard.
 Linjeskibet HMS Vanguard: Søsat 1631 som en 56-kanoners "second-rate". Deltog i de britisk-hollandske krige og blev kasseret i 1667.
 Linjeskibet HMS Vanguard: Søsat 1678 som "second-rate" tre-dækker med 90 kanoner. Sank i 1703 men blev hævet i 1704. Skibet blev ombygget to gange og fik i 1728 navnet HMS Duke. Hugget op i 1769.
 Linjeskibet HMS Vanguard: Søsat 1748 som "third-rate" med 70 kanoner. Solgt i 1774.
 Kanonbåden HMS Vanguard: Havde fire kanoner og blev erobret 1780, købt i 1781 og solgt i 1783.
 Linjeskibet HMS Vanguard: Søsat 1787 som "third-rate" med 74 kanoner. Blev fængselsskib i 1812, flydende krudtlager i 1814 og blev ophugget i 1821.
 Linjeskibet HMS Vanguard: Søsat 1835 som "third-rate" med 78 kanoner. Skiftede navn til HMS Ajax i 1867, og blev ophugget i 1875.
 Panserskibet HMS Vanguard: Søsat 1870 som en del af Audacious-klassen. Sank efter kollission med HMS Iron Duke i 1875.
 Slagskibet HMS Vanguard: Søsat 1909 som en del af St. Vincent-klassen. Sank efter eksplosion i 1917.
 Slagskibet HMS Vanguard: Søsat 1944 som det sidste britiske slagskib. Ophugget i 1960.
 Atomubåden HMS Vanguard: Søsat i 1992 som første skib i Vanguard-klassen. Fortsat i tjeneste.

United States Navy har haft ét skib med navnet Vanguard.

 Missilsporingsskibet USNS Vanguard (T-AGM-19): Søsat i 1943 som tankskibet USS Mission San Fernando (T-AO-122). Fuldstændig ombygget 1964 som missilsporingsskib med Navnet Muscle Shoals (AGM-19). I 1966 omdøbt til Vanguard (T-AGM-19). Udgået af aktiv tjeneste 1999 og fortsat i reserve.

Litteratur 
Colledge, J.J., Warlow, Ben (2006), Ships of the Royal Navy: The Complete Record of all Fighting Ships of the Royal Navy (Rev. ed.). London: Chatham Publishing. .

Indeks over skibsnavne
Thottska huset

Thottska huset er Malmøs ældste bevarede bindingsværkshus på Östergatan nær Drottningtorget. Huset gennemgik i 1970'erne en omfattende restaurering, hvilket indebar at størstedelen af husets bindingsværk blev udbyttet med moderne bygningsmateriale. På trods af dette giver huset et godt billede af hvordan et rigmandshus så ud på Malmøs hovedstrøg i 1500-tallet.

Portbjælken og dørbjælken ud mod gaden er de originale og fortæller, at det var den rige Tage Thott og hustruen Else Ulfstand som opførte huset i 1558. Førstesalen har interessante vægmalerier fra tiden for huset opførelse, blandt andet Nordens ældste afbildede kalkun.

Eksterne henvisninger 
 Thottska huset i Fotevikens Museums database  

Bygninger, konstruktioner og anlæg i Malmø
Seværdigheder i Malmø
Etableret i 1558
Slægten Thott
Bindingsværksbygninger i Sverige
Leirhøi

Leirhøi eller Leirhøe er et bjerg i Lom kommune i Innlandet fylke i Norge. Bjerget har en højde på 2.30 meter over havet og er det 16. højeste bjerg i landet. Det ligger i Jotunheimen nationalpark, nord for Store Memurutinden, sydøst for Spiterstulen.

Bjerge i Innlandet
Abel Cathrine Buchwald

Abel Cathrine Buchwald (død 7. september 1716 i Odense) var overhofmesterinde hos dronning Louise

Hun var datter af Claus Buchwald til Skovbølgård (født 1635) og Dorothea Rumohr (død 1663).

Hun var formentlig gift 1. gang med mecklenburg-güstrowsk gehejmeråd, kammerpræsident, hofmarskal, landråd og amtmand på Breitenburg Adam Henning Bülow (død 1692, gift 1. gang med Anne Margrethe Dessin, død 1683). 2. gang ægtede hun 24. marts 1707 på Københavns Slot Frederik Giedde.

Hun er begravet i Sankt Hans Kirke i Odense.

Kilder 
 Frederik Gieddes biografi i Dansk Biografisk Leksikon.

Hofmesterinder fra Danmark
Abel Cathrine
Slægten Giedde
Slægten Bülow
Danskere i 1600-tallet
Danskere i 1700-tallet
Kommissionen for Videnskabelige Undersøgelser i Grønland

Kommissionen for Videnskabelige Undersøgelser i Grønland (KVUG) blev oprettet i 1878 for at styrke samarbejdet mellem Danmark og Grønland om forskning i relation til polarområdet. 

De afsatte midler var ikke store, og der rejste sig efterhånden en diskussion om, hvorvidt størrelsen af de administrative omkostninger stod i et rimeligt forhold til de uddelte bevillinger til forskningsprojekter. Dette førte i 2000 til en reorganisering, hvor kommissionen blev omdannet til et af Danmark og Grønland nedsat paritetisk rådgivende organ for den danske forskningsminister og det grønlandske landsstyremedlem for forskning i spørgsmål vedrørende dansk-grønlandsk forskningssamarbejde, med ansvar bl.a. for udarbejdelse af fælles dansk-grønlandske strategier inden for polarforskningen. 

Kommissionen blev nedlagt med udgangen af 2012 i forbindelse med omstruktureringer i forskningsrådssystemet, og det dansk-grønlandske samarbejde inden for polarforskning videreføres nu på anden vis.

Kilder 
 Om KVUG
 KVUG nedlægges

Forskningsorganisationer
Grønland
Danske kommissioner
J.J. Cale

J.J. Cale (også JJ Cale, født John Weldon Cale, 5. december 1938 – 26. juli 2013) var en amerikansk singer-songwriter og musiker. Han var en af skaberne af en musikgenre med blues-, country- og jazz-påvirkninger.

Hans sange er blevet udført af mange andre musikere, herunder "After Midnight" og "Cocaine" af Eric Clapton, "Cajun Moon" af Randy Crawford og Hanne Boel, "Clyde" og "Louisiana Women" af Waylon Jennings, "Call Me the Breeze" og "I Got the Same Old Blues" af Lynyrd Skynyrd, "Sensitive Kind" af Carlos Santana, "Same Old Blues" af Captain Beefheart og “Thirteen Days” af Tom Petty and the Heartbreakers.

Hans første album Naturally indeholdt hans største amerikanske hit "Crazy Mama", som nåede nummer 22 på Billboard Hot 100.

J.J. Cale døde den 26. juli 2013 på Scripps Hospital i La Jolla, Californien efter en blodprop i hjertet.

Diskografi 
Naturally (1972)
Really (1973)
Okie (1974)
Troubadour (1976)
5 (1979)
Shades (1981)
Grasshopper (1982)
#8 (1983)
Travel-Log (1989)
Number 10 (1992)
Closer to You (1994)
Guitar Man (1996)
To Tulsa and Back (2004)
The Road to Escondido (2006) (med Eric Clapton)
Roll On (2009)

Referencer

Eksterne henvisninger 

J.J. Cale officielle hjemmeside

Sangere fra USA
Sangskrivere fra USA
Bluesmusikere fra USA
Singer-songwritere fra USA
Personer fra Oklahoma City
Nicolai Jacob Jessen (kæmmerer)

Nicolai Jacob Jessen (født 1. januar 1718 i Neuenkirchen ved Krempe, død 16. august 1800 i Helsingør) var en dansk embedsmand, fabrikant og etatsråd, far til Carl Wilhelm og Juliane Marie Jessen.

Han var søn af diakon i Neuenkirchen Tycho Jessen (1684-1760)  og Anna Elisabeth født Schrøder (1688-1761), tjente i en årrække Frederik V som kammertjener og fik som sådan 1759 gavebrev på den forhenværende krudtmølle ved Raavad (Raadvad Mølle) for der at anlægge et filehuggeri, der blev beskyttet ved omfattende privilegier. 1762 fik han desuden Stubbemøllen (Stampen) til en sabelfabrik. Fabrikvirksomheden gik imidlertid kun dårligt, og trods mange begunstigelser og pengetilskud af kongen gik foretagendet 1765 fallit. I stedet ernærede Jessen sig som vinhandler på Amagertorv og fik bl.a. leverancen til enkedronning Juliane Maries hof. Ved Struensees fald var Jessen, der ved sin afgang efter kongens død var blevet justitsråd, et virksomt medlem af sammensværgelsen og med sit kendskab til Christiansborgs indviklede gange og talløse døre, hvortil han endnu havde en hovednøgle, var han hin 17. januar en habil vejviser ved overrumplingen; for sine tjenester belønnedes han først med et engangsbeløb på 2000 rigsdaler og fra 1780 med 400 rigsdaler årligt. 1778 fik han det indbringende embede som kæmmerer ved Øresunds Toldkammer, blev samme år etatsråd og døde 16. august 1800.

Han blev gift 8. december 1758 i Christiansborg Slotskirke med Marie Christine Jacobi (5. marts 1738 i Asminderød - 11 februar 1801 i København), søster til Christian Frederik Jacobi og datter af sognepræst Peder Jacobi (1691-1738) og Elisabeth Charlotte Schäffer (ca. 1712-1789). Han er begravet i Helsingør.

Kilder 
 
 Historisk Tidsskrift, 3. række IV; 4. række II; 5. række I.
 C. Nyrop, J.F. Classen, s. XVIII. 108, 316.

Personer fra Holsten
Nicolai Jacob 1
Fabrikanter fra Danmark
Hofembedsmænd fra Danmark
Embedsmænd fra Danmark
Danskere i 1700-tallet
Købmænd fra Danmark
Etatsråder fra Danmark
Nicolai Jacob Jessen

Nicolai Jacob Jessen er navnet på flere personer:

 Nicolai Jacob Jessen (kæmmerer) (1718-1800) – dansk kæmmerer
 Nicolai Jacob Jessen, kendt som N.J. Jessen (1797-1866) – dansk overførster
Hans Heuser

Hans Heuser (før 1673 – efter 1699) var en dansk industridrivende.

Heusers oprindelse og uddannelse kendes ikke. Han stammede uden tvivl fra Holsten, muligvis fra grevskabet Rantzau. 1673 fik han som forpagter af papirmøllen ved Frederiksdal ret til at samle klude over hele Danmark. På Frederiksdal Mølle havde han Dronning Charlotte Amalies til Herskab, og det fik han også på Strandmøllen, da dronningen 1690 købte den. Heuser havde 1686 overtaget den for ejeren, magister Jens Portuan, sognepræst i Sorø, med udsigt til at kunne blive ejer af den. Portuan havde i 1683 købt den af brygger Peter Klauman. Han bestyrede den med dygtighed. Tidligere havde den kun en melkværn og en papirmølle, han gav den tre papirværker, to melkværne, to stampeværker og muligvis et hammerværk, men sin gæld til ejeren kunne han lige så lidt betale som sine afgifter til dronningen, hvorfor han 1693 dømtes ved Højesteret til at betale dronningen 5000 rigsdaler og sattes fra møllerne; på Strandmøllen måtte han vige pladsen for Johan Drewsen. Heuser kom i lang proces med Drewsen og truedes af dronningen med Stokhuset. Han synes dog endnu en del år at have holdt sig på Stampen, som han erhvervede fra Børnehuset 1687. Her drev han ved siden af valkemøllen en le- og jernvarefabrik, hvilket Heuser ikke var ukendt med, idet han fra 1686 havde været knyttet til Hammermøllen ved Kronborg. 1695 kom han vistnok i gældsfængsel; han levede endnu 1699, men var måske død, da Stampen omkring 1705 kom på auktion. 

Han blev gift 8. september 1675 på Frederiksdal med Cathrine Adelheid Mandersloh (død tidligst 1694).

Kilder 

 
 C. Nyrop: Strandmøllen, 1878.

Fabrikanter fra Danmark
Danskere i 1600-tallet
Personer fra Holsten
Krating Daeng

Krating Daeng (, ) er en sød, ikke-kulsyreholdig energidrik udviklet af Chaleo Yoovidhya. Drikken sælges mest i Sydøstasien, Kina, og 165 andre lande, hvor den ofte sælges under navnet "Thai Red Bull". Den blev introduceret i Thailand i 1976.

Navnet stammer fra gaur (, ) en kvægart i Sydøstasien. Krating Daeng var forløberen for verdens mest populære energidrik, Red Bull. Da Chaleo døde i 2012 (89 år), var han multi-milliardær.

Referencer

Eksterne henvisninger 

 

Thailand
Etableret i 1976
Energidrikke
Red Bull
C.V. Raman

Sir Chandrasekhara Venkata Raman (Tamil: சர் சந்திரசேகர வெங்கட ராமன்; født 7. november 1888 i Tiruchirappalli, død 21. november 1970 i Bangalore) var en indisk fysiker, der modtog Nobelprisen i fysik i 1930, for sin opdagelse af Ramaneffekten (også kaldet Raman-spredningen), der i dag bruges til ramanspektroskopi.

Karriere
C.V. Raman blev tidligt uddannet; allerede i 1902 blev han optaget på Presidency College i Madras. Han bestod sin bachelorgrad i 1904, og vandt samtidig en guldmedalje i fysik. I 1907 bestod han sin kandidatgrad i fysik, 

Hans tidligste forskning foregik inden for optik og akustik. Imidlertid var mulighederne for videnskabeligt arbejdet inden for fysik i Indien meget begrænsede, så i stedet tog han en stilling ved det indiske finansministerium som assisterende revisor. Raman fortsatte dog samtidig med sine fysikeksperimenter og fik mulighed for at bruge laboratoriet ved Indian Association for the Cultivation of Science i Kolkata (tidligere Calcutta). I 1917 opsagde han sit job ved det finansministeriet, da han blev tilbudt et professorat i fysik ved University of Calcutta. I 1933 blev han direktør for det nye "Indian Institute of Science". Raman etablerede i 1943 sammen med Dr. Krishnamurthy firmaet Travancore Chemical and Manufacturing Co. Ltd, der med tiden omfattede flere fabrikker i Sydindien. I 1947 blev han som den første udnævnt til national professor i det nye selvstændige Indien. Han trak sig tilbage fra Indian Institute og blev pensioneret 1948. Året efter åbnede han Raman Research Institute i Bangalore, og han forblev aktiv ved instituttet indtil sin død. Han stod bag Journal of Physics (1926) og sponsorede etableringen af Indian Academy of Sciences.

Referencer

Eksterne henvisninger 
http://aroundwor7d.blogspot.dk/2012/02/cv-raman-chandrasekhar-venkata-raman.html
http://biography.yourdictionary.com/sir-chandrasekhar-venkata-raman

Nobelprismodtagere i fysik
Videnskabsfolk fra Indien
Nobelprismodtagere fra Indien
Henri Leconte

Henri Leconte, (født 4. juli 1963 i Lillers, Frankrig) er en fransk venstrehåndet tidligere professionel tennisspiller.

Henri Leconte blev professionel spiller på ATP-touren i 1980 og spillede der i perioden frem til 1996. Under karrieren vandt han 9 single- og 10 doubletitler på ATP-touren. Han opnåede at blive nr. 5 på ATP-ranglisten (september 1986) og nummer 6 i double (marts 1985).

Leconte nåede finalen i French Open i 1986, hvor han i single tabte til Mats Willander. Som doublespiller med landsmanden Yannick Noah vandt han finalen i French Open i 1984 og nåede til finalen i US Open i 1985.

Eksterne henvisninger 

 

Tennisspillere fra Frankrig
Tennisspillere ved sommer-OL 1988
Tennisspillere ved sommer-OL 1992
Deltagere for Frankrig ved sommer-OL 1988
Deltagere for Frankrig ved sommer-OL 1992